Guvernul Republicii Moldova va fi remaniat, la cererea președintei Maia Sandu: "Unii oameni de la guvernare s-au descurcat mai puțin bine"
În contextul turului doi al alegerilor prezidențiale, tema remanierilor guvernamentale în Republica Moldova a devenit o prioritate pe agenda publică. După ce președinta Maia Sandu a declarat, în cadrul dezbaterilor electorale de la televiziunea publică, că sunt necesare schimbări în cadrul Guvernului, această informație a fost confirmată oficial de Daniel Vodă, purtătorul de cuvânt al Executivului.